Ulan Ude

**Ulan Ude** (, ) om lidn da lidnümbrik Venäman Sibirin suvipäivnouzmas. Se om Burätijan Tazovaldkundan administrativine keskuz da kaikiš suremb lidn.

## Istorii
Eländpunktan aluz om pandud vl 1666 Venäman kozakoil kuti *Tal'vdundan sija Udal* () keradamha valdkundmaksuid tungusalaižiš rahvahišpäi. Vspäi 1680 sen nimi oli *Udan lidnuz* (). Vl 1690 sai lidnan statusad udenke *Udinsk*-nimenke. Vozil 1735−1924 nimitihe **Üläudinsk:aks** (, ).

Ulan Ude šingotase tarbhaižiden kaivatusiden samižen kompanijoil, mašinansauvomižel i metallanümbriradmižel, mecan ümbriradmižel, kebnal tegimištol, sömtegimištol, torguindal, videl tedoinstitutal.

## Geografijan andmused
Lidn sijadase Seleng-jogen da sen oiktan Ud-ližajogen (,  467 km pitte) kaikil randoil, mägidenkeskeižes katl'uses, 500..800 m ü.m.t. korktusil, oiged rand om korktemb.

Matkad Moskvhasai om 5660 km päivlaskmha avtotedme, Baikalan randhasai — 100 km päivlaskmha orhal. Lähembaine järed lidn om Irkutsk 454 km päivlaskmha avtotedme.

Klimat om terav kontinentaline kuiv, päivoikaz, kezal eriližešti, vilunke tal'venke. Voden keskmäine lämuz om +0,1 C°, kezakun-elokun +17,7..+20,6 C°, tal'vkun-uhokun −17,5..−22,8 C°. Ekstremumad oma −54,4 C° (viluku) i +40,6 C° (heinku). Kezaaigan minimum om −4,0 C° (kezaku, eloku), tal'vaigan maksimum om +7,9 C° (uhoku). Ei voi panda halad heinkus vaiše (minimum +1,2 C°), läz ei olele sulasäd vilukus (maksimum +0,4 C°). Paneb sadegid 265 mm vodes, enamba kezakus-elokus (45..68 mm kus), vähemba redukus-sulakus (koume..kümne millimetrad kus). Kun keskmäine relätivine nepsuz vajehtase 49..57 % röunoiš sulakus-kezakus, 75..78 % kül'mkus-uhokus, 64..69 % toižiš kuiš.

## Tobmuz

Ulan Ude jagase koumeks lidnrajonaks: Raudterajon (, ), Oktäbrin rajon (*Октябриин хороо / Октябрьский район*), Nevondkundaline rajon (*Зүблэлтын хороо / Советский район*). Lidn om lidnümbrikon üks'jäižeks eländpunktaks. Lidnümbrikon pind om 365,71 nellikkilometrad.

Lidnümbrikon pämez' om sen Administracijan pämez'. Edeline lidnan pämez' (mer) om Aleksandr Golkov (tal'vku 2012 — keväz'ku 2019).

## Eläjad
Vn 2010 kaiken Venäman rahvahanlugemižen mödhe lidnan eläjiden lugu oli 404 400 ristitud, vn 2021 — 437 565 ristitud. Kaik 431 992 eläjad oli lidnas vl 2017, hö otiba 43 % tazovaldkundan ristitištos sil aigal. Kaikiš suremb lidnan ristitišt oli 439 128 eläjad vl 2020.

Rahvahad (enamba 0,3 % vl 2021): venälaižed — 53,5 %, burätalaižed — 30,6 %, totarlaižed — 0,3 %, toižed rahvahad — 1,4 %, rahvahuden ozutandata — 14,2 %.

Lidnan professionaližen opendusen aluzkundad oma severz'-se kümnikoid kolledžid da tehnikumoid, Burätijan valdkundaline universitet Dorži Banzarovan nimed, Burätijan maižanduzakademii, Päivnouzmaižsibirine valdkundaline tehnologijoiden da ohjandusen universitet, Päivnouzmaižsibirine valdkundaline kul'turan institut, buddizman «Daši Čoinhorlin»-universitet, toižiden lidnoiden (Moskv, Novosibirsk) üläopendusen aluzkundad kaks' filialad.

## Transport
Avtobusad, tramvaid, maršruttaksid i taksid oma kundaližeks transportaks lidnas.

Rahvahidenkeskeine soda- da civiline *Baikal*-lendimport (*UUD / UIUU / УЛЭ*, 629 tuh. passažiroid vl 2022) sijadase 15 km päivlaskmha lidnan keskusespäi. Tehtas reisid Ulanbatarha, Pekinha i čarterreisid Tailandan lebutahoiže, Venäman Sibirin i Edahaižen Päivnouzmman järedoihe lidnoihe, Moskvha, Burätijadme.

## Galerei

Ulan-Ude Burg.JPG|Muštrist Udan lidnusen alusenpanendan sijas
Мэрия Улан-Удэ.JPG|Lidnan administracijan sauvuz (2012)
Свято-Одигитриевский собор в Улан-Удэ (Россия) 002.jpg|Spasan jumalanpert' (huralpäi) i Jumalanmaman Smolenskan «Odigitrija»-jumalaižen kafedraline päjumalanpert' (oiktalpäi tagamal, om saudud vll 1741−1785), vn 2011 nägu (ortodoksine hristanuskond)
Hambin-Hyre.JPG|Hambin sume (buddizm), vn 2009 nägu
У-УАЗ.jpg|Ulan Uden aviategimen administrativine korpus vl 2014
BSU 5.JPG|Burätijan valdkundaline universitet Dorži Banzarovan nimed (2010, päkorpus)
Улан-Удэ в конце 2008 года (04).JPG|Burätijan tedokeskuz (2008, Venäman tedoakademijan Sibirin palakund)
Удан-Удэ. Бурятский театр оперы и балета.jpg|Burätijan valdkundaline akademine operan da baletan teatr i Teatraline torg senno (2016)
Театр Русской драмы имени Н. А. Бестужева.JPG|Valdkundaline venälaine dramteatr (2012)
ФСК Улан-Удэ.JPG|Fizkul'turiž-sportivine kompleks (2015)
General view of the Ulan-Ude airport building.jpg|Rahvahidenkeskeižen *Baikal*-lendimportan päsauvuz vl 2016
Железнодорожный Вокзал Улан-Удэ - panoramio.jpg|*Ulan Ude*-päraudtestancijan sauvused vl 2008


## Tetabad sündnuded
* Amarsana Ulzitujev (sünd. 1963) — burätalaine mez', Venäman eläi, burätine kirjutai.
* Vladimir Volkov (1923−1987) — oli venälaine pirdai da skul'ptor.

## Sebruzlidnad
*  Darhan, Mongolii (vspäi 1967)
*  Jamagat, Japonii (1992)
*  Man'čžurii, Südäimongolii, Kitai (1993)
*  Rumoi, Hokkaido, Japonii (1971)
*  Taibei, Taivan', Kitai (1996)
*  Ulanbatar, Mongolii (2000)

## Homaičendad


## Irdkosketused
* Lidnan tobmuden aluzkundoiden oficialine sait (''ulan-ude-eg.ru''). 
* Lidnan informacine sait (''ulan-ude-info.ru'').